Näitlejatööd on ikka samas järjekorras nagu terve seeria vältel: Watson on parim, Grint on hea (vihane olles on temagi suurepärane) ning  kuigi Daniel Radcliffe on võrreldes esimese Potteriga teinud hobugreifihüppe edasi ja talle otseselt midagi pahaks panna ei saa, on ta ikkagi kolmiku nõrgim. Teistest tegelastest on meeldejäävaim nagu ikka Snape'i kehastav Alan Rickman, kes annab parima oma ülimalt limiteeritud ekraaniajast ja muljetavaldav on ka äsja uues "Ämblikmehes" rolli saanud Rhys Ifans Xenophilius Lovegoodina.